லாரி, பேருந்து, டெம்போ, டேக்சி, ஆட்டோ உள்ளிட்ட சாலை போக்குவரத்தை நம்பி கோடிக்கணக்கானோர் பணியாற்றி வருகின்றனர். இந்நிலையில் பொது போக்குவரத்தை கார்ப்ரேட்டுகள் கபளீகரம் செய்வதற்கு ஏதுவாக மோட்டார் வாகன சட்ட திருத்தத்தை மத்திய அரசு முன்மொழிந்துள்ளது. மோடி தலைமையிலான பாஜக அரசின் இந்த தொழிலாளர் விரோத நடவடிக்கையை கண்டித்து ஆகஸ்டு 7 ஆம் தேதியன்று (செவ்வாய்கிழமை) நாடு தழுவிய அளவில் சாலை போக்குவரத்து தொழில் சார்ந்த தொழிலாளர்கள் வேலை நிறுத்தம் மற்றும் மறியல் போராட்டத்தில் ஈடுபட மத்திய தொழிற்சங்கங்கள் அறைகூவல் விடுத்திருந்தது. இதன்ஒருபகுதியாக கோவையில் அனைத்து ஆட்டோ ஓட்டுநர்கள் சங்கத்தின் கூட்டு கமிட்டியின் தலைவரும், சிஐடியு கோவை மாவட்ட ஆட்டோ தொழிலாளர் சங்கத்தின் பொதுச்செயலாளருமான பி.கே.சுகுமாறன் தலைமையில் காந்திபுரம் நகர பேருந்து நிலையம் முன்பு சாலை மறியல் போராட்டம் நடைபெற்றது.